
TEHNISKĀ SPECIFIKĀCIJA
Cenu aptaujai
“Metodiskā dokumenta "Vadlīnĳas un algoritmi pediatrisko radioloģisko izmeklējumu steidzamības klasifikācijai” izstrāde un apstiprināšana”
(ID Nr. RAKUS CA/2026/52)



1. Pasūtītājs : SIA “Rīgas Austrumu klīniskā universitātes slimnīca” Radioloģijas centra Metodiskās vadības institūcija radioloģijas jomā (turpmāk –Pasūtītājs). Adrese: Hipokrāta iela 2, Rīga, LV-1079. VRN 40003951628.

2. Cenu aptaujas priekšmets un mērķis 
2.1.  Cenu aptaujas priekšmets: Augsti kvalificētu ekspertu piesaiste (2 atsevišķi pakalpojumi), lai veiktu klīnisko indikāciju sarakstu aktualizēšanu, izstrādātu vienotu steidzamības klasifikācijas sistēmu un formalizētu lēmumu pieņemšanas algoritmus pediatrijas radioloģijā.
2.2. Mērķis: Izveidot un ieviest nacionāla mēroga rekomendējošas vadlīnijas, kas ļauj vienoti klasificēt radioloģisko izmeklējumu prioritāti bērniem, tādējādi uzlabojot diagnostikas operativitāti un pacientu aprūpes kvalitāti visos diagnostiskās izmeklēšanas līmeņos.

3. Vispārējas prasības pakalpojuma izstrādē
3.1. Šī cenu aptauja ir mērķtiecīgi vērsta uz skaidras, uz pierādījumiem balstītas un valsts līmenī vienotu rekomendējošu vadlīniju izveidi, lai visās ārstniecības iestādēs nodrošinātu standartizētu pieeju pediatrisko radioloģisko izmeklējumu steidzamības noteikšanai.
3.2. Izpildītājam, veicot pakalpojuma izpildi, ir pienākums ievērot šādus principus un metodoloģijas:
3.2.1. Starptautiskās labākās prakses vadlīnijas pediatrijas radioloģijā, nodrošinot pilnīgu atbilstību mūsdienu medicīnas standartiem un jaunākajām zinātniskajām atziņām;
3.2.2. Darba plūsmas optimizācijas principus, kas vērsti uz savlaicīgu diagnostiku, pacientu drošības paaugstināšanu un efektīvu medicīnisko resursu plānošanu;
3.2.3. Latvijas Republikas normatīvos aktus medicīnisko ierīču lietošanas un datu aizsardzības jomā, garantējot izstrādātā algoritma juridisko un tehnisko drošību;
3.2.4. Dokumentu izstrādes prasības saskaņā ar MK noteikumiem Nr. 558, nodrošinot vienotu valsts pārvaldes dokumentu noformēšanas stilu un juridisko spēku.
3.3.  Viss pakalpojuma saturs, rekomendējošās vadlīnijas un algoritmi jānodrošina latviešu valodā, lietojot akadēmiski precīzu medicīnisko terminoloģiju.
3.4.  Visi nodevumi ir iesniedzami elektroniskā formātā (*.docx, *.pdf, *xls u.c.).
3.5.  Izpildītājam pēc Pasūtītāja pieprasījuma jānodrošina regulāras darba sanāksmes vismaz vienu reizi divās nedēļās.
4. Darba uzdevumi
4.1. Satura analīze un aktualizēšana: Izpildītājs veic BKUS izstrādāto klīnisko indikāciju sarakstu padziļinātu pārskatīšanu, identificējot sadaļas, kuras nepieciešams aktualizēt, un veicot to salīdzinošo analīzi ar vadošo starptautisko organizāciju rekomendācijām, lai nodrošinātu atbilstību mūsdienu praksei.
4.2. Darba grupas izveide un koordinēšana: Izpildītājs izveido mērķtiecīgu darba grupu, iesaistot vadošo ekspertu no BKUS un pārstāvjus no reģionālajām slimnīcām, kurās tiek veikti radioloģiskie izmeklējumi pediatrijas pacientiem, nodrošinot vadlīniju praktisku pielietojamību dažādos aprūpes līmeņos.
4.3. Klasifikācijas sistēmas un algoritma izstrāde: Izpildītājs izstrādā un formalizē vienotu steidzamības klasifikācijas sistēmu (piemēram, I līmenis - nekavējoties; II līmenis - līdz 3 stundām; III līmenis - 3–6 stundu laikā utt.), katram līmenim piesaistot konkrētas klīniskās indikācijas un ieteicamo izmeklējuma veidu (piemēram, US, MR).
4.4. Saskaņošana, validācija un apstiprināšana: Izpildītājs nodrošina izstrādātā vadlīniju un algoritma projekta profesionālu saskaņošanu ar Latvijas Radiologu asociāciju un Latvijas Pediatru asociāciju, kā arī sagatavo materiālus iesniegšanai apstiprināšanai Veselības ministrijā.
4.5. Gala dokumenta sastādīšana: Vadošais eksperts (1) nodrošina visu atsevišķo nodevumu integrāciju vienotā, strukturētā metodiskajā dokumentā, nodrošinot stilistisko viendabīgumu un loģisku struktūru.

5. Sasniedzamais rezultāts un nodevumi
5.1. Sasniedzamais rezultāts: Izstrādātas rekomendējošās vadlīnijas, kas nodrošina vienotu prioritizāciju un steidzamības klasifikāciju radioloģiskiem izmeklējumiem pediatrijā valsts līmenī.
5.2. Nodevumi un to iesniegšanas secība:
• 1. daļas metodiskā dokumenta projekts klīniskajai validācijai – līdz 2026. gada 30. oktobrim;
• 2. daļas sākotnējais klīniskās validācijas ziņojums un eksperta atzinums – līdz 2026. gada 15. novembrim (starpnodevums);
• 1. daļas precizētais projekts pēc klīniskās validācijas – līdz 2026. gada 23. novembrim;
• 2. daļas precizētais klīniskās validācijas ziņojums un eksperta atzinums, ja Pasūtītājs pieprasa precizējumus, – ne vēlāk kā līdz 2026. gada 25. novembrim;
• 1. daļas vienotā gala redakcija – līdz 2026. gada 30. novembrim.

6. Saskaņošana un iesniegšanas kārtība
6.1. Nodevumi jāsaskaņo ar BKUS, Latvijas Radiologu asociāciju un Latvijas Pediatru asociāciju.
6.2. Nodevumi un starpnodevumi iesniedzami elektroniski uz e-pastu: Kristaps.Reimartuss@aslimnica.lv atbilstoši 6.2. punktā un katras cenu aptaujas daļas detalizētajā pakalpojuma aprakstā noteiktajiem termiņiem. 2026. gada 15. novembris ir 2. daļas sākotnējā validācijas ziņojuma un eksperta atzinuma starpnodevuma termiņš.
6.3. Pasūtītājs izskata nodevumus 5 darba dienu laikā.
6.4. Visu darbu noslēguma un 1. daļas vienotās gala redakcijas iesniegšanas termiņš: 2026. gada 30. novembris.

7. Cenu aptaujas sadalījums daļās un detalizēts pakalpojuma apraksts
7.1. Iepirkuma dalījuma pamatprincipi:
Iepirkuma priekšmets tiek sadalīts divās atsevišķās daļās. Pretendents ir tiesīgs iesniegt piedāvājumu par vienu vai abām iepirkuma daļām. Piedāvājumi tiek vērtēti un līguma slēgšanas tiesības tiek piešķirtas katrā iepirkuma daļā atsevišķi. Katrs izpildītājs ir patstāvīgi atbildīgs par savas iepirkuma daļas uzdevumu izpildi, termiņu ievērošanu un nodevuma kvalitāti.
7.2.  1. daļa. Vadošais eksperts- pediatriskās radioloģijas metodoloģijas un integrācijas eksperta pakalpojums:
	Pakalpojuma apraksts
	 Pakalpojums ietver metodiskā dokumenta izstrādes procesa profesionālu vadību, metodoloģisko strukturēšanu un visu satura elementu integrēšanu vienotā dokumentā. Eksperts izvērtē piemērojamās starptautiskās pediatriskās radioloģijas vadlīnijas un rekomendācijas, tostarp ACR un ESR dokumentus, strukturē klīniskās indikācijas, steidzamības līmeņus, izmeklējumu prioritizācijas principus un lēmumu pieņemšanas algoritmus, kā arī nodrošina to savstarpēju loģisko sasaisti. Algoritmi sagatavojami tekstuālā, tabulārā un vizuālā formā, nodrošinot skaidru lēmumu pieņemšanas secību un praktisku izmantojamību. Eksperts veic zinātnisko, terminoloģisko un tehnisko redakciju, nodrošina dokumenta atbilstību tehniskās specifikācijas prasībām un integrē Pasūtītāja pieņemto 2. daļas klīniskās validācijas ziņojumu un tajā ietvertos saskaņotos priekšlikumus vienotā gala redakcijā. Pakalpojums ietver arī darba rezultātu prezentēšanu, dalību kopīgajās darba sanāksmēs un precizējumu veikšanu pēc Pasūtītāja un saskaņošanā iesaistīto organizāciju komentāriem.

	Darba uzdevumi
	1) Koordinācija un integrācija: Visu ekspertu izstrādātā satura un klīnisko algoritmu savākšana un integrēšana vienotā sistēmas dokumentācijā.
2) Zinātniskā un tehniskā redakcija: Nodrošināt teksta viendabīgumu, terminoloģijas precizitāti un atbilstību starptautiskajām vadlīnijām (ACR/ESR).
3) Formalizācija un atbilstība: Klīnisko datu strukturēšana, lēmumu pieņemšanas algoritmu vizuālā shēmatika un dokumenta noformēšana atbilstoši MK noteikumu Nr. 558 prasībām.
4) Gala saskaņošana: Vadlīniju un algoritmu gala redakcijas saskaņošana ar profesionālajām asociācijām un atbilstības pārbaude projekta tehniskajām prasībām.

	Sasniedzamais rezultāts un nodevums
	Sasniedzamais rezultāts: vienotā metodoloģiskā ietvarā izstrādāts, pierādījumos balstīts un praktiski izmantojams metodiskā dokumenta projekts, kurā integrētas klīniskās indikācijas, steidzamības klasifikācija, izmeklējumu prioritizācijas principi un lēmumu pieņemšanas algoritmi. Pēc klīniskās validācijas rezultātu saņemšanas sagatavota vienota gala redakcija.
Nodevumi:
1) metodiskā dokumenta projekts klīniskajai validācijai;
2) vienota gala redakcija “Vadlīnijas un algoritmi pediatrisko radioloģisko izmeklējumu steidzamības klasifikācijai” *.docx un *.pdf formātā.

	Nodevuma pieņemšanas kritēriji
	1) Nodevums aptver tehniskajā specifikācijā noteikto saturu un darba uzdevumus.
2) Dokumentā lietota vienota, akadēmiski precīza medicīniskā terminoloģija latviešu valodā.
3) Klīniskās indikācijas, steidzamības līmeņi un algoritmi ir savstarpēji loģiski sasaistīti, skaidri un praktiski piemērojami.
4) Norādīts izmantoto starptautisko vadlīniju un zinātnisko avotu pamatojums.
5) Pasūtītāja pieņemtie 2. daļas validācijas priekšlikumi ir integrēti gala redakcijā; neiekļautie priekšlikumi ir rakstiski pamatoti un saskaņoti ar Pasūtītāju.
6) Dokumenta noformējums atbilst tehniskās specifikācijas un MK noteikumu Nr. 558 prasībām.
7) Novērsti Pasūtītāja norādītie trūkumi un iesniegti visi noteiktie elektroniskie formāti.

	Izpildes termiņš
	· Metodiskā dokumenta projekts nodošanai 2. daļas izpildītājam un Pasūtītājam – līdz 2026. gada 30. oktobrim.
· Precizēts projekts pēc klīniskās validācijas – līdz 2026. gada 23. novembrim.
· Vienota gala redakcija – līdz 2026. gada 30. novembrim.

	Eksperta pieredzes prasības
	· Spēkā esošs ārsta radiologa diagnosta sertifikāts vai ārvalstīs iegūta un Latvijā atzīta līdzvērtīga profesionālā kvalifikācija;
· Vismaz piecu gadu profesionālā pieredze pediatriskajā radioloģijā;
· Pieredze vismaz viena metodiska dokumenta, klīniskās vadlīnijas, algoritma vai līdzīga profesionāla materiāla izstrādē vai ieviešanā;
· Pieredze darba grupu vai starpinstitucionālas sadarbības koordinēšanā.


7.3.  2.daļa. Eksperts- pediatriskās radioloģijas klīniskās prakses un metodoloģijas validācijas eksperta pakalpojums:
	Pakalpojuma apraksts
	 Pakalpojums ietver neatkarīgu izstrādātā metodiskā dokumenta klīnisko un metodoloģisko validāciju. Eksperts veic esošo klīnisko indikāciju sarakstu, tostarp BKUS izstrādātā materiāla, padziļinātu revīziju un izvērtē tā atbilstību faktiskajai klīniskajai praksei. Validācijas laikā pārbaudāma steidzamības līmeņu, prioritizācijas tabulu, ieteicamo izmeklējumu veidu un lēmumu pieņemšanas algoritmu klīniskā pamatotība, pacientu drošība, nepārprotamība un praktiskā piemērojamība terciārā līmeņa, reģionālajās un mazākās ārstniecības iestādēs. Eksperts identificē nepilnības, pretrunas, neskaidrus lēmumu punktus, iespējamos klīniskos un pacientu drošības riskus, kā arī sagatavo konkrētus un izsekojamus priekšlikumus dokumenta, vadlīniju un algoritmu precizēšanai. Pakalpojums ietver dalību kopīgajās darba sanāksmēs, validācijas rezultātu prezentēšanu un nepieciešamo precizējumu veikšanu pēc Pasūtītāja komentāriem. 2. daļas izpildītājs neveic gala dokumenta tehnisko integrēšanu, bet nodrošina vadošajam ekspertam metodoloģiski izmantojamu validācijas rezultātu.

	Darba uzdevumi
	1) Saturs un revīzija: Esošo indikāciju sarakstu (t.sk. BKUS) padziļināta revīzija un analīze, salīdzinot tās ar "reālās dzīves" klīnisko praksi.
2) Algoritmu testēšana: Algoritmu praktiskās pielietojamības pārbaude, tostarp steidzamības līmeņu hierarhijas un prioritizācijas tabulu (US, MR u.c.) pārbaude.
3) Adaptācija: Ieteikumu sniegšana algoritma uzlabošanai, lai nodrošinātu tā optimālu darbību un lietojamību gan terciārā līmeņa, gan mazākās ārstniecības iestādēs.

	Sasniedzamais rezultāts un nodevums
	Sasniedzamais rezultāts: veikta neatkarīga klīniskā un metodoloģiskā validācija, izvērtējot indikāciju, steidzamības līmeņu, prioritizācijas tabulu un algoritmu pamatotību, pacientu drošību un praktisko piemērojamību dažādos ārstniecības iestāžu līmeņos.
Nodevums: : strukturēts klīniskās validācijas ziņojums un eksperta atzinums *.docx un *.pdf formātā, kurā ietverti konstatējumi, identificētie riski un konkrēti priekšlikumi vadlīniju un algoritmu precizēšanai.


	Nodevuma pieņemšanas kritēriji
	1) Izvērtētas visas validācijai iesniegtās indikāciju grupas, steidzamības kategorijas, prioritizācijas tabulas un algoritmi.
2) Katrs konstatējums ir sasaistīts ar konkrētu dokumenta sadaļu, indikāciju vai algoritma posmu.
3) Identificētajiem riskiem norādīts klīniskais pamatojums, iespējamā ietekme un ieteicamais risinājums.
4) Sniegti konkrēti, praktiski ieviešami un metodoloģiski izsekojami priekšlikumi.
5) Izvērtēta piemērojamība terciārā līmeņa, reģionālajās un mazākās ārstniecības iestādēs.
6) Atsevišķi identificēti jautājumi, kas var ietekmēt pacientu drošību vai radīt neviennozīmīgu lēmumu pieņemšanu.
7) Novērsti Pasūtītāja norādītie trūkumi un iesniegti visi noteiktie elektroniskie formāti.

	Izpildes termiņš
	· Sākotnējais klīniskās validācijas ziņojums un eksperta atzinums – līdz 2026. gada 15. novembrim (starpnodevums).
· Ja Pasūtītājs pieprasa precizējumus – precizēta redakcija iesniedzama 3 darba dienu laikā pēc komentāru saņemšanas, bet ne vēlāk kā līdz 2026. gada 25. novembrim.

	Eksperta pieredzes prasības
	· Spēkā esošs ārsta radiologa diagnosta sertifikāts vai ārvalstīs iegūta un Latvijā atzīta līdzvērtīga kvalifikācija.
· Vismaz trīs gadu profesionālā pieredze klīniskajā darbā pediatriskās radioloģijas jomā.
· Pieredze klīnisku algoritmu, vadlīniju vai indikāciju sarakstu izvērtēšanā, izstrādē vai validācijā.



8. Abu cenu aptaujas daļu izpildītāju sadarbība
Abu daļu izpildītājiem ir pienākums sadarboties ar Pasūtītāju un otras iepirkuma daļas izpildītāju, piedalīties kopīgās darba sanāksmēs, ievērot vienotu metodoloģisko ietvaru un saskaņotu darbu izpildes secību, kā arī nodrošināt savstarpēji izmantojamus un metodoloģiski savietojamus darba rezultātus. Vadošais eksperts gala dokumentā integrē Pasūtītāja pieņemto klīniskās validācijas ziņojumu un tajā ietvertos saskaņotos priekšlikumus. Domstarpību gadījumā par priekšlikuma iekļaušanu gala dokumentā lēmumu pēc abu ekspertu pamatojuma izvērtēšanas pieņem Pasūtītājs.













Pretendents ________________________________________________ apliecina spēju 
(pretendenta nosaukums)
izpildīt cenu aptaujas „“Metodiskā dokumenta "Vadlīnĳas un algoritmi pediatrisko radioloģisko izmeklējumu steidzamības klasifikācijai” izstrāde un apstiprināšana””, id. Nr. RAKUS CA/ 2026/52, tehniskajā specifikācijā noteiktās prasības.

	
	
	

	(Paraksts)
	
	(Vārds, uzvārds)

